Document ID: 32011D0091

РЕШЕНИЕ НА КОМИСИЯТА
от 10 февруари 2011 година
за разрешаване на лаборатория в Република Корея да извършва серологични тестове за мониторинг на ефикасността на ваксините против бяс
(нотифицирано под номер C(2011) 656)
(текст от значение за ЕИП)
(2011/91/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
като има предвид, че:
(1)
С Решение 2000/258/ЕО лабораторията на Agence nationale de sécurité sanitaire de l’alimentation, de l’environnement et du travail (ANSES) в Нанси (бивша Agence française de sécurité sanitaire des aliments, AFSSA) се определя като специалният институт, отговарящ за определяне на критериите за стандартизиране на серологичните тестове за контрол на ефикасността на ваксините против бяс. В това решение се определят и отговорностите на посочената лаборатория.
(2)
По-специално ANSES в Нанси трябва да оценява лабораториите в държавите-членки и в трети страни с цел определяне дали да се издаде разрешение на лабораториите да извършват серологични тестове за мониторинг на ефикасността на ваксините против бяс.
(3)
Компетентният орган на Южна Корея е представил заявление за одобрение на една лаборатория в тази трета държава, която да извършва посочените серологични тестове.
(4)
ANSES, Нанси направи оценка на посочената лаборатория и на 6 септември 2010 г. представи на Комисията доклад, съдържащ положително становище вследствие на тази оценка.
(5)
Ето защо на посочената лаборатория следва да се разреши да извършва серологични тестове за мониторинг на ефикасността на ваксините против бяс при кучета, котки и порове.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В съответствие с член 3, параграф 2 от Решение 2000/258/ЕО на посочената по-долу лаборатория се разрешава да извършва серологични тестове за мониторинг на ефикасността на ваксините против бяс при кучета, котки и порове:
Komipharm International Co. LTD
1236-6 Jeoungwang-dong
420-450 Siheung-si, Gyeonggi-do
Южна Корея.
Член 2
Настоящото решение се прилага от 1 март 2011 г.
Член 3
Адресати на настоящото решение са държавите-членки.
Съставено в Брюксел на 10 февруари 2011 година.

Labels: 7
3
0
6
18